Puskuitalas

Puskuitalas (Limosa) ir sloku dzimtas (Scolopacidae) tārtiņveidīgo putnu ģints, kas apvieno 4 mūsdienās dzīvojošas sugas.IOC World Bird List: Sandpipers, snipes, courser, 2020 Zinātniskais nosaukums Limosa atvasināts no latīņu valodas (limus) un latviski nozīmē "dubļains" vai "dubļi".Jobling, James A (2010). The Helm Dictionary of Scientific Bird Names. London: Christopher Helm. .

 Izplatība 
Visas puskuitalu sugas ir gājputni, kas ligzdo ziemeļu reģionos, bet ziemo dienvidos. Ziemošanai tiek izvēlētas vietas, kas bagātas ar barību, pulcējoties lieliem puskuitalu bariem.Our Beautiful World: Godwits, Limosa Divas no četrām sugām ir Vecās pasaules putnu sugas, bet divas Jaunās pasaules. Puskuitalas, atkarībā no sugas, ligzdo Eiropā, Sibīrijā, Krievijas Tālajos Austrumos, Mandžūrijā un Ziemeļamerikā, ziemo Āfrikā, Āzijas tropu joslā, Taivānā, Jaungvinējā, Austrālijā un Dienvidamerikā.Bruce M. Beehler,Thane K. Pratt "Birds of New Guinea: Distribution, Taxonomy, and Systematics"

 Latvijā 
Latvijā sastopamas 2 puskuitalu sugas: melnā puskuitala (Limosa limosa) un sarkanā puskuitala (Limosa lapponica).

 Izskats un īpašības 
Puskuitalas ir liela auguma bridējputni ar garu knābi un garām kājām.Genus Limosa Garais knābis piemērots barības (ūdens tārpi un moluski) meklēšanai dūņās un dubļos, tos iztaustot un pārmeklējot. No kuitalām puskuitalas var atšķirt pēc to taisnajiem vai nedaudz uz augšu atliektiem knābjiem, bet no dūņslokām pēc to garākajām kājām. Ziemas periodā apspalvojums visām sugām ir pelēcīgs, bet vasarā, ligzdošanas sezonā, trīs sugām apspalvojums kļūst sarkanīgs. Visām puskuitalām mātītes ir lielākas nekā tēviņi.

 Sistemātika 
Puskuitalu ģints (Limosa)
Lielā puskuitala (Limosa fedoa)
Melnā puskuitala (Limosa limosa)
Melnspārnu puskuitala (Limosa haemastica)
Sarkanā puskuitala (Limosa lapponica)

 Atsauces 

 Ārējās saites 
Beauty of Birds: Godwits
Xeno-Canto: Genus Limosa


Kategorija:Sloku dzimta